માનવ મનમાં એટલી અપાર શક્તિ હોય છે કે જો દ્રઢપણે એમ વિચારવામાં આવે કે અમૂક કાર્ય ‘શક્ય છે’, તો પછી એ કાર્ય શક્ય થવાના ચાન્સીસ ખૂબ વધી જાય છે. દ્રઢ મનોબળથી ઘણા લોકોએ આશ્ચર્યજનક સિધ્ધિઓ પ્રાપ્ત કરી છે, એ બધા જાણે છે. પરંતુ તેનો અર્થ એવો નથી કે આવું અમુક વ્યક્તિઓ માટે જ શક્ય છે. વાસ્તવમાં કુદરતે દરેક વ્યક્તિને આવી શક્તિ આપેલી હોય છે. પરંતુ તે શક્તિ સુષુપ્ત અવસ્થામાં હોય છે, એટલે તેને જાગ્રત કરવાની જરૂર પડે છે. જે વ્યક્તિ આ સુષુપ્ત શક્તિને જાગ્રત કરી શકે છે, તે સફળતા પ્રાપ્ત કરી શકે છે. વળી આ શક્તિને જેટલી વધુ જાગ્રત કરી શકાય, એટલાં મોટાં પરિણામ મેળવી શકાય છે.